### 8.      Beslutning om oprettelse af vandråd for hovedvandopland 2.1 Kalundborg

**Åbent**

Sagsnr.: 326-2017-1802        J.nr.: 06.02.11           Dokumentnr.:
326-2017-130110

**Sagstype**

Beslutning.

**Resume og sagens baggrund**

I forbindelse med landbrugspakken har regeringen besluttet,
at der skal nedsættes vandråd, som skal hjælpe med at kvalificere udpegningen
af vandløb i vandområdeplanerne. Vandrådene skal bestå af max 20 personer med
en ligelig fordeling mellem benytter (erhvervsinteresser) og beskytter (natur-,
miljø- og friluftsinteresser). Sammensætningen af vandrådet skal besluttes.

**Indstillinger**

Direktøren indstiller,

1. at Kalundborg
Kommune fungerer som sekretariatskommune for vandråd for hovedvandopland 2.1
Kalundborg.

2. at vandrådet
sammensættes efter et af de tre forslag.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune fungerer som sekretariatskommune for
hovedvandopland 2.1 Kalundborg. Udover Kalundborg er også [adresse], Holbæk,
Sorø, Slagelse og Ringsted Kommune en del af hovedvandoplandet. Det er efter
aftale med de øvrige kommuner, at Kalundborg er sekretariatskommune. Som
sekretariatskommune er det Kalundborg Kommunes opgave at oprette og lede
møderne i vandrådet, for hovedvandoplandet.

Den 2. marts 2017 blev bekendtgørelse om vandråd vedtaget.
Kalundborg Kommune har den 7. marts 2017 annonceret, at arbejdet med etablering
af vandrådet går i gang. Det er foreninger og organisationer der selv skal
indstille til oprettelse og deltagelse i det lokale vandråd i hovedvandopland
2.1 Kalundborg.

Deadline for oprettelse af vandrådet var den 20. april 2017.
Teknik og Miljøudvalget blev den 30. marts 2017 orienteret om, at deadline for
oprettelse af vandråd bliver overskredet, fordi enkelte af de øvrige kommuner i
vandoplandet havde ændret fristen for indstilling til vandråd, således at den
politiske proces i Kalundborg ikke kunne gennemføres før deadline.

Deltagerne i vandrådet kan variere fra landsdækkende
erhvervsorganisationer, landsdækkende foreninger og organisationer, hvis formål
er beskyttelse af natur og miljø til lokaleforeninger og organisationer, der
efter deres formål er knyttet til beskyttelse eller benyttelse af vandløb.
Vandrådet må max bestå af 20 repræsentanter for deres respektive organisationer.
Yannick Paulsen skal i samarbejde med de øvrige kommuner i hovedvandopland
2.1 Kalundborg træffe beslutning om hvem der ikke kan deltage i vandrådet, hvis
mere end 20 repræsentanter har anmodet om at deltage.

Som det fremgår af Bilag 1 - Ansøgere til vandråd 2017, er
der 27 organisationer og foreninger der anmodet om oprettelse og deltagelse i
vandrådet for hovedvandopland 2.1 Der er kommet 10 ansøgere, som repræsenterer
natur-, miljø- og friluftsinteresser og 17 ansøgere som repræsenterer
erhvervsinteresser.

Da antallet af medlemmer i vandrådet ikke må overstige 20,
skal der udpeges medlemmerne af vandrådet efter følgende bestemmelser.
For at sikre, at vandrådene bliver arbejdsdygtige, skal den kommune, der
varetager sekretariatsbetjeningen af vandrådet og har ansvaret for at nedsætte
vandrådet, påse, at rådet ikke består af mere end 20 medlemmer. Det skal som
nævnt tilstræbes, at der i vandrådet så vidt muligt er en ligelig
repræsentation af foreninger og organisationer, der varetager forskellige interesser
i forbindelse med vandplanlægning. Hermed forstås som udgangspunkt en ligelig repræsentation
af natur-, miljø- og friluftsinteresser på den ene side og erhvervsinteresser
på den anden side. Kravet om ligelig repræsentation gælder også, hvis rådet
består af færre end 20 medlemmer.

Forslag til sammensætningen af vandrådet efter ovenstående
kriterier. Natur-, miljø- og friluftsinteresser går igen i alle forslag, fordi
der er nøjagtig 10 anmodninger, og forslagene varierer derfor kun for
erhvervsinteresserne. Forslagene fremgår af bilag 2: Forslag til sammensætningen
af vandrådet.

1. I dette forslag er det forsøgt at tilgodese, de store
landsdækkende organisationer. Der kan dermed ikke blive plads til deltagelse
for de lokale Å-laug.

2. I dette forslag er lokalkendskab og dermed de lokale
Å-laug prioriteret højt, og ved deres deltagelse efterlades der 3 pladser til
landsdækkende organisationer.
Her er det valgt ikke at medtage de landbrugsrelaterede erhvervsorganisationer,
da det tænkes at landbruget er repræsenteret igennem Å-laugene.

3. I dette forslag er der en blanding af lokalkendskab og
landsdækkende organisationer. Der opfordres til at Å-laugene for de enkelte
kommuner sammen finder en fælles repræsentant.  Dvs. en repræsentant for
Å-laugene i Kalundborg Kommune, en repræsentant for Å-laugene i Sorø Kommune og
en repræsentant for Å-laugene i Holbæk Kommune. Det vil give 7 pladser til de
store organisationer. Det er forslået, at de 3 organisationer der ikke bliver
tilbudt en plads i vandrådet er de organisationer der har mindst direkte
snitflader med vandløbene.

Sammensætningen af vandrådet skal også godkendes af de andre
kommuner i [adresse], dvs. [adresse], Holbæk, Sorø, Slagelse
og [adresse]. [adresse] har opfordret til at tilgodese
lokalrepræsentation, Holbæk Kommune har foretrækker forslag 3, Sorø Kommune
foretrækker også forslag 3, og det har ikke været muligt at indhente
kommentarer fra Ringsted Kommune.

[adresse] var også sidst sekretariatskommune for
vandrådene i 2014. Dengang var der 20 anmodninger om at deltage i vandrådet.
Alle foreninger og organisationer fik derfor en plads i vandrådet i 2014,
selvom der ikke var en ligelig fordeling.

**Økonomiske konsekvenser**

Der er ingen økonomiske konsekvenser.

**Teknik- og Miljøudvalgets møde
den 4. maj 2017:**

Anbefales. Teknik- og Miljøudvalget anbefaler Forslag 3.
Jonna Jacobsen (A) og Nikolai Johnsen (Ø) foreslår, at der arbejdes videre
med Forslag 2 på grund at dette forslags sammensætning med flere lokale
aktører.

**Økonomiudvalgets møde den 17.
maj 2017:**

Anbefaler Teknik- og Miljøudvalgets flertalsindstilling.

A og Ø er imod, idet de foreslår, at der arbejdes videre med
forslag 2 pga. dette forslags sammensætning med flere lokale aktører.

**Bilag**

|  |  |
| --- | --- |
| Bilag 1: Ansøgere til vandråd 2017 | 326-2017-88683 |
| Bilag 2: Forslag til sammensætningen af Vandråd | 326-2017-136781 |